Paterna rep en dues setmanes 2.000 sol·licituds per a obtindre la signatura digital
19/05/2020

# Paterna rep en dues setmanes 2.000 sol·licituds per a obtindre la signatura digital

[![Paterna rep en dues setmanes 2.000 sol·licituds per a obtindre la signatura digital](/images/noticias/2020/05/cita-previa-gr.jpg)](/images/noticias/2020/05/cita-previa-gr.jpg)

19.05.2020

L'Ajuntament va reprendre fa 15 dies el Servei d'Atenció Ciutadana mitjançant cita prèvia només per a l'emissió de certificats digitals, document molt demandat degut a l'estat d'alarma i el teletreball

L'Ajuntament de Paterna ha registrat, en menys de dues setmanes, 2.000 sol·licituds de cita prèvia per a l'obtenció de la signatura digital.  
  
Així ho ha anunciat hui el regidor de Smart City, Lucas Jodar, qui ha destacat que “aquest notable increment de peticions es deu a l'augment de tràmits administratius que es permeten realitzar mitjançant certificat digital i que s'han vist multiplicats a causa de l'estat d'alarma i al teletreball”.  
  
Jodar ha indicat que des de fa 15 dies, l'Ajuntament, que és Punt de Registre d'Usuari de l'Agència de Tecnologia i Certificació Electrònica (ACCV), ha représ el Servei d'Atenció Ciutadana amb cita prèvia amb totes les mesures de seguretat exclusivament per a l'emissió de certificats digitals, que a més requereixen de la personació de l'interessat/a per a acreditar la seua identitat  
  
El regidor, que ha valorat molt positivament l'alta demanda d'aquests documents virtuals identificatius, ha assenyalat que “l'Ajuntament també està immers en un procés de transformació digital per a millorar la seua seu electrònica i la seguretat dels seus sistemes informàtics en el marc de la conversió de la ciutat en una autèntica Smart City”.  
  
Entre els tràmits que l'Ajuntament de Paterna permet realitzar mitjançant signatura electrònica, Jodar ha destacat la sol·licitud d'ajudes a l'escolarització d'Educació Infantil de primer i segon cicle, el certificat d'empadronament o permisos i llicències.  
  
Des que va començar el seu procés d'adaptació electrònica 2017, l'Ajuntament de Paterna ha anat simplificant i implantat tots els seus procediments administratius a través de la seu electrònica amb l'objectiu d'acostar l'administració als veïns d'una manera intuïtiva i senzilla.